open-index/open-wikipedia-markdown huggingface dataset:
Filozofická fakulta Trnavskej univerzity v Trnave

**Filozofická fakulta Trnavskej univerzity** (skr. **FF TU**) je jedna z fakúlt Trnavskej univerzity v Trnave, ktorá vznikla v roku 1992 pod pôvodným názvom Fakulta humanistiky. Spolu s Pedagogickou fakultou Trnavskej univerzity je zakladajúcou fakultou súčasnej Trnavskej univerzity.

## Katedry
* Katedra dejín a teórie umenia
* Katedra filozofie
* Katedra histórie
* Katedra klasickej archeológie
* Katedra klasických jazykov
* Katedra politológie
* Katedra psychológie
* Katedra sociológie

## Študijné odbory
;1. stupeň (Bc.)

*Dejiny a teória umenia (denná)
*Filozofia (denná, externá)
*História (denná, externá)
*Klasická archeológia (denná)
*Politológia (denná, externá)
*Psychológia (denná, externá)
*Sociológia (denná)
*História v kombinácii (s Pedagogickou fakultou TU)

;2. stupeň (Mgr.)

*Dejiny a teória umenia (denná)
*Filozofia (denná, externá)
*História (denná, externá)
*Klasická archeológia (denná)
*Klasické jazyky (denná)
*Politológia (denná, externá)
*Psychológia (denná)
*Sociológia (denná)

;3. stupeň (PhD.)

*Dejiny a teória výtvarného umenia a architektúry (denná, externá)
*Klasická archeológia (denná, externá)
*Slovenské dejiny (denná, externá)
*Filozofia (denná, externá)
*Psychológia (denná, externá)
*Teória a metodológia sociológie (denná, externá)

## Externé odkazy
* stránka fakulty


Kategória:Trnavská univerzita v Trnave
Kategória:Filozofické fakulty na Slovensku
Sydney Tower

right|thumb|Sydney Tower

**Sydney Tower** (známa aj ako **AMP Tower**, **AMP Centrepoint Tower**, **Centrepoint Tower** alebo **Centrepoint**) je najvyššia voľne stojaca stavba v meste Sydney a druhá najvyššia v Austrálii (po Q1 Tower v Gold Coast). Zároveň je to tretia najvyššia pozorovacia veža na južnej pologuli (po vežiach Sky Tower a Eureka Tower, hoci pozorovacia plošina je položená o 50 metrov vyššie ako pri Sky Tower). Je členom asociácie World Federation of Great Towers.

Veža stojí vo výške 305 metrov nad centrálnou obchodnou štvrťou Sydney. Je otvorená pre verejnosť a patrí medzi najväčšie turistické atrakcie mesta.

V centre mesta Sydney bola v roku 1981 dokončená televízna veža s celkovou výškou 305 m. Konštrukcia je veľmi originálna: hlavný nosný systém tvorí vnútorné jadro spražené s lanovou obálkou hyperbolického parabolitu. Na tejto konštrukcii je niekoľko podlaží konštrukcie vrcholovej kabíny, z ktorej vychádza anténový nadstavec. Jadro má priemer 6,6 m a je vytvorené zo 46 sudových jednotiek z akustickej ocele s celkovou hmotnosťou 1800 ton. 

Sú v ňom dve schodiská, tri osobné výťahy a nákladný výťah. Výťahy sú dvojpodlažné a majú pri špičkovej rýchlosti 7 m/s kapacitu 2000 osôb za hodinu. Horná kabína má celkom deväť podlaží, z toho štyri sú prístupné verejnosti s kapacitou 960 osôb. Konštrukcia je oceľová so železobetónovými stropnými doskami a má celkovú hmotnosť 2240 ton. Káble sú zvinuté zo silno pozinkovaných drôtov priemeru 7 mm. V spodnej časti je 56 káblov priemeru 114 mm s 235 drôtmi a v hornej časti 56 káblov priemeru 64 mm zvinutých z 55 drôtov. Patrí aj do kultúrneho dedičstva Unesco 

Kategória:Veže v Austrálii
Kategória:Stavby v Sydney
Kategória:World Federation of Great Towers
Kategória:Architektúra z 1981
Q1 Tower

**Q1** (znamená **Queensland Number One**) je mrakodrap v Surfers Paradise, turistickom centre mesta Gold Coast v Austrálii. Je najvyššou budovou v Austrálii a na južnej pologuli.

Je vysoký 322,5 m, je to najvyššia kompletne obytná budova v dvoch zo štyroch kategórií. Predbehla budovu 21st Century Tower v Dubaji ako najvyššiu obytnú budovu. Po strechu má výšku 275 m a 80 poschodí. Na 77. a 78. poschodí sa nachádza vyhliadková plošina. Dokončená bola v novembri 2005.

## Referencie

## Iné projekty

## Externé odkazy
* www.q1.com.au Oficiálna stránka Q1

Kategória:Mrakodrapy v Austrálii
Kategória:Architektúra z 2005
Kategória:World Federation of Great Towers
Kategória:Stavby v Queensland
Tamara Siuda

**Tamara Logan Siuda** (* 1970) je zakladateľka a hlavná predstaviteľka americkej kemetistickej organizácie Kemetic Orthodoxy. V rámci organizácie je považovaná za 196. faraóna: je titulovaná titulom *nisut* (tj. „kráľ“, odvodený od titulu *[[nisut-bitej]]* ako súčasť egyptskej kráľovskej titulatúry), používa z egyptčiny odvodené meno **Hekatawy I.** (podľa pravidiel anglickej transkripcie hieroglyfov) zapísané v serechu, jednu kartušu a členmi je označovaná ako „Jej Svätosť“ (Her Holiness). Na rozdiel od starovekých faraónov však v svojej titulatúre nie je označovaná za božstvo či stelesnenie božstva, ale za vtelenie kráľovského Ka.

## Externé odkazy
* Životopis Tamary Suida  

Kategória:Náboženské osobnosti USA
Kategória:Novopohanstvo
Apikálna dominancia

**Apikálna dominancia** je korelačný vzťah medzi vrcholovým pupencom rastliny a pupencami bočnými, ktoré sú ním inhibované.

Napríklad borovicorasty majú väčšinou silnú apikálnu dominanciu s monopodiálnym rozkonárovaním, ktoré tvorí viac-menej pravidelné prasleny bočných konárov.

Kategória:Botanika
Antigonos Jednooký

**Antigonos Jednooký**, (gr. Monofthalmos), alebo aj Kyklop, (* asi 380, † 301 pred Kr.), bol macedónsky vojenský veliteľ a politik v 4. storočí pred Kr.

Antigonos bol veliteľom Alexandra Veľkého a už roku 333 pred Kr. sa stal správcom (satrapa) Frýgie v Malej Ázii. Po Alexandrovej smrti získal ďalšie územia v Malej Ázii (Pamfýliu, Lýkiu a Veľkú Frýgiu) a nakoniec sa stal stratégom (vojenským veliteľom) celej Ázie. Snažil sa udržať jednotu Alexandrovej ríše, ale vo vojnách diadochov porazil Eumena a po vyhlásení „slobody“ gréckych mestských štátov získal vplyv v Grécku. V roku 309 dal odstárniť Alexandrovu sestru Kleopatru, ktorá si robila nároky na vládu, a ovládol Atény. V roku 306 porazil egyptského Ptolemaia I. v bitke pri Salamíne na ostrove Cyprus a spolu so svojím synom Démetriom ako prvý z diadochov prijal kráľovský titul, čím vlastne skončila celistvosť Alexandrovej ríše.

V roku 301 pred Kr. sa proti nemu spojili ostatní diadochovia (Ptolemaios, Lysimachos, Kassandros a Seleukos), v bitke pri Ipse bol ťažko zranený a zakrátko zomrel.

Kategória:Osobnosti starovekej Macedónie
Kategória:Diadochovia
Amfiktyónia

thumb|Delphi
**Amfiktyónia** bol náboženský spolok niekoľkých kmeňov v Grécku, ktorý strážil určité posvätné miesto, jeho majetky a pútnikov, ktorí do tohto centra prichádzali, organizoval náboženské slávnosti a hry, zabezpečoval chrám materiálne.

Pomenovanie vzniklo z gréckych slov amfi = okolo + ktizein = zakladám, usadzujem. 

## Elidská amfiktyónia
Amfiktyónie vznikali v starovekom Grécku už v 9. a 8. storočí pred Kr. Najstaršia amfiktyónia vznikla v Elide na Peloponéze a zabezpečovala ochranu Olympie, kde sa konali pravidelne olympijské hry. Kmene, ktoré boli členmi elidskej amfiktyónie zabezpečovali posvätný mier (ekecheiriá), aby sa mohli na olympijských hrách zúčastniť športovci aj pútnici z celého gréckeho sveta. Štát, ktorý porušil posvätný mier, bol vylúčený z olympijských hier.

## Délsko-aténska amfiktyónia
vznikla okolo Apollónovho chrámu na ostrove Délos. Okolo tejto náboženskej inštitúcie sa postupne vytvoril délsky námorný spolok na ochranu gréckych mestských štátov pred útokmi Peržanov. Aténčania každý rok vysielali na ostrov zvláštnu loď s posolstvom a darmi do chrámu.

## Pylso-delfská amfiktyónia
Najslávnejšia amfiktyónia vznikla okolo chrámu bohyne Démétér v Antele pri Termopylskom priesmyku. Na jej ochranu sa spojilo dvanásť kmeňov (Ióni, Dóri, Boióťania, Thessalovia, Lokrovia, Dolopovia, Magneti, Ainianovia a ďalšie). Zástupcovia týchto kmeňov sa schádzali na jar a na jeseň každého roku a spoločne uctievali bohyňu Demétér. Neskôr sa pylská amfiktyónia (nazvaná podľa skráteného pomenovia Termopýl (Pylai – brány) spojila s mladšou amfiktyóniou, ktorá vznikla na ochranu Apollónovej veštiarne v Delfách. Členovia spolku viedli „sväté vojny“ proti kmeňom, ktoré ohrozovali amfiktyóniu: v 6. storočí pred Kr. proti Krisom a v 5. a 4. storočí pred Kr. proti Fókom. Do druhej svätej vojny proti Fókom zasiahol aj macedónsky kráľ Filip II. a po ich porážke v roku 346 pred Kr. získal miesto v amfiktyónii namiesto nich a ich dva hlasy pri hlasovaní v amfiktyónii.

Kategória:Spoločnosť v starovekom Grécku
Kategória:Staroveké grécke náboženstvo
Antigonos Gonatas

náhľad|Minca s portrétom Antigona Gonata v Britskom múzeu
**Antigonos II. Gonatas** alebo **Antigonos II. Gonatás** (* 319 pred Kr. – † 239 pred Kr.) bol macedónsky vojenský veliteľ a politik v 4. a 3. storočí pred Kr., kráľ Macedónie (276 – 240 pred Kr.)

Bol vnukom Antigona Jednookého a synom Démétria Poliorkéta. Spolu so svojím otcom bojoval v roku 291 pred kr. v Grécku a v roku 287 sa stal jeho miestodržiteľom. V roku 277 porazil keltské oddiely, ktoré prenikli až k Delfám a pustošili stredné Grécko. Spojil sa s epirským kráľom Pyrrhom proti Lysimachovi, ale až v roku 276 pred Kr. sa stal fakticky macedónskym kráľom. V roku 272 pred Kr. sa spojil so spartským kráľom Areom. Zúčastnil sa Chrémonidovej vojny, v ktorej bojoval proti Aténam a ich spojencami Arkádiou, Achájou a Eleiou, a v roku 265 porazil pri Korinte vojsko svojho bývalého spojenca Area. V roku 262 sa mu podarilo poraziť Ptolemaiovo loďstvo a zmocniť sa Atén. 

Oženil sa s Filou, dcérou Antiocha II., s ktorým sa zúčastnil 2. sýrskej vojny proti Ptolemaiovi II. a v roku 255 s ním uzavrel separátny mier. V roku 250 sa proti Antigonovi spojili achájsky spolok, vedený Arátom a jeho synovec Alexander. 
Antigonos sa pokúšal zjednotiť pod svojou vládou Macedóniu a Grécko, ale pre odpor Sparty a Egypta sa mu to podarilo len čiastočne. Na svojom dvore sústredil viacerých gréckych filozofov a básnikov.

Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Antigonos Dósón

**Antigonos III. Dósón** (* 263 pred Kr. – † 221 pred Kr.) bol od roku 229 pred Kr. macedónsky kráľ a vládca v Grécku.

## Život
Bol synom kráľa Kyrény, Démétria Pekného, a synovcom bývalého macedónskeho panovníka Antigona Gonata. Zobral si za manželku vdovu po macedónskom vládcovi Demetriosovi II., Fthíu, a v roku 229 pred Kr. sa stal macedónskym kráľom. Vodca achájskeho spolku Arátos ho pozval do boja proti Sparte a jej kráľovi Kleomenovi III. Podarilo sa mu získať Achájcov, Tessalov, Akarnancov, Bojóťanov, Fókov, Lokrov a Eubojčanov a vytvoril pomerne silný spolok. Obsadil Korint a v roku 223 pred Kr. dobyl a zničil Mantineiu na Peloponéze. V roku 222 pred Kr. zvíťazil nad Spartou pri Selasii a donútil ju vstúpiť do ním vytvoreného spolku. V roku 221 sa pokúšal zastaviť vpád Ilýrov, ale ako 42 ročný zomrel.

## Literatúra
* Oliva, Pavel, *Řecko mezi Makedonií a Římem*, Praha, Academia, 1995. ISBN 80-200-0435-1

## Externé odkazy
* Antigonos III. Doson (Der Hellenismus)

Kategória:Narodenia v 3. storočí pred Kr.
Kategória:Úmrtia v 3. storočí pred Kr.
Kategória:Vládcovia starovekej Macedónie
Chremónidova vojna

**Chrémonidova vojna** (cca 267 – 261 pred Kr.) bol vojenský konflikt gréckych mestských štátov a ptolemaiovského Egypta proti macedónskemu kráľovi Antigonovi II. Gonatovi. Vojna nesie meno po aténskom politikovi Chremónidovi, ktorý zostavil protimacedónsku koalíciu v snahe obnoviť nezávislosť gréckych obcí.

## Predohra
Po upevnení moci v Macedónii (272 pred Kr.) začal Antigonos Gonatas rozširovať svoj vplyv na juh, pričom strategicky obsadil pevnosti v Attike a na Peloponéze. To vyvolalo odpor u Aténčanov a Sparťanov, ktorí sa spojili pod záštitou egyptského kráľa Ptolemaia II. Filadelfa. Egypt mal záujem na oslabení Macedónie, aby si udržal svoju námornú prevahu v Stredomorí.

## Priebeh konfliktu
Vojnu inicioval Chremónides v roku 268 pred Kr. vyhlásením spojenectva (*synedrion*). Macedónci však rýchlo obsadili kľúčové body, čím rozdelili sily spojencov.
* **Blokáda korintskej šije:** Macedónske posádky na Akrokorinte zabránili spártskemu kráľovi Areovi I. spojiť sa s aténskym vojskom. Areus I. sa opakovane pokúšal preraziť blokádu, no v roku 265 pred Kr. (alebo 264) pri Korinte v boji padol.
* **Egyptská pomoc:** Ptolemaios II. vyslal flotilu pod velením admirála Patrokla. Ten síce obsadil ostrov Keos, no kvôli macedónskej kontrole pobrežia nedokázal účinne zásobovať obliehané Atény. Egyptská intervencia bola vnímaná ako nedostatočná a váhavá.
* **Pád Atén:** Po zničujúcom pustošení vidieka a vyčerpaní zásob boli Atény v roku 261 pred Kr. nútené kapitulovať. Chremónides a jeho brat Glaukón utiekli do exilu v Alexandrii.

## Dôsledky
Víťazstvo Antigona Gonata potvrdilo macedónsku hegemóniu nad pevninským Gréckom na niekoľko desaťročí.
* **Úpadok Atén:** Atény stratili politickú autonómiu a do mesta bola dosadená macedónska vojenská posádka. Porážka znamenala definitívny koniec Atén ako významnej politickej a vojenskej sily.
* **Oslabenie Egypta:** Ptolemaiovci stratili vplyv v Egejskom mori, čo neskôr viedlo k ich porážke v námornej bitke pri Kóse.
* **Macedónska dominancia:** Antigonovci si upevnili kontrolu nad strategickými bodmi (tzv. „okovami Grécka“), čo im umožnilo dominovať regiónu až do vzostupu Ríma.

## Referencie

## Pozri aj
* Ptolemaios II. Filadelfos
* Antigonos II. Gonatas
* Helenizmus

Kategória:Vojny starovekého Grécka
Kategória:60. roky 3. storočia pred Kr.
Soldat

**Soldat** je akčná počítačová hra zameraná na hru viacerých hráčov pre platformu Microsoft Windows, ktorá v sebe kombinuje prvky z hier Liero, Scorched Earth, Counter-Strike, Worms, Quake. Hra je vydaná ako shareware a je možné ju voľne stiahnuť a hrať. Registrácia sprístupňuje niektoré estetické možnosti.  

## Vývoj
Autorom Soldata je poľský programátor Michał Marcinkowski, ktorý začal hru tvoriť v novembri 2001 v programovacom jazyku Delphi s použitím knižníc JEDI. Na vývoji dedikovaného servra sa podieľajú aj ďalší vývojári a pri testovaní autorovi vypomáha malý tím betatesterov. 

Verzia 1.0.5b, vydaná 23. augusta 2002, je považovaná za prvú rozšírenú verziu hry, ktorej predchádzalo vydanie niekoľkých beta verzii. Nasledovné verzie obsahovali ďalšie zmeny a prídavky. Rovnováha zbraní je najvýznamnejšou zmenou v novších verziách. Posledná verzia hry je 1.6.8.

### Pôvod názvu
Názov hry Soldat je prekladom slova "vojak" v niektorých jazykoch (nemčina, holandčina, nórčina, švédčina, dánčina, francúzština, slovinčina, afrikánčina, ruština, katalánčina a rumunčina).

## Referencie

## Pozri aj
* Quake III Arena

## Externé odkazy
* Oficiálna stránka hry  
* Diskusia ku hre 

Kategória:Akčné počítačové hry a videohry
Kategória:Third-person-shooter
Kategória:Počítačové hry
Kategória:Hry pre Windows
Margaréta II. (Dánsko)

**Margaréta II.** (Margrethe Alexandrine Þórhildur Ingrid) (* 16. apríl 1940, Kodaň) je bývalou dánskou kráľovnou, ktorá vládla v rokoch 1972 až 2024. Jej heslo bolo *Guds hjælp, folkets kærlighed, Danmarks styrke* (Božia pomoc, láska ľudu, sila Dánska).

## Životopis
Narodila sa ako najstaršia dcéra kráľa Frederika IX. a Ingrid Švédskej. 

Študovala právo, históriu, politológiu, ekonómiu, archeológiu a sociológiu v Kodani, Cambridge, Århuse, Paríži a v Londýne.

V roku 1967 sa vydala za francúzskeho diplomata Henriho de Laborde de Monpezat, s ktorým má dvoch synov: Frederika a Joachima. 

31. decembra 2023 počas svojho novoročného príhovoru oznámila, že 14. januára 2024 abdikuje a novým panovníkom sa stane jej syn, Frederik.

## Rodokmeň

## Referencie

## Iné projekty

Kategória:Králi Dánska
Kategória:Kráľovné (panovníčky)
Kategória:Protestantskí panovníci
Kategória:Dámy Podväzkového rádu
Kategória:Osobnosti z Kodane
Kategória:Panovníci, ktorí abdikovali
Kategória:Nositelia Rádu zlatého rúna
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie
Kategória:Nositelia veľkokríža Radu za zásluhy Poľskej republiky
Kategória:Nositelia Radu holandského leva
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Nositelia Radu drahocennej koruny I. triedy
Kategória:Nositelia Radu Stará planina
Kategória:Nositelia Radu troch hviezd
Kategória:Nositelia Radu bielej ruže
Fernsehturm

**Fernsehturm** (nem. = *televízna veža*) môže byť:
*televízna veža v Berlíne, pozri Fernsehturm (Berlín)
*televízna veža v Stuttgarte, pozri Fernsehturm (Stuttgart)
*televízna veža v Heidelbergu, pozri Fernsehturm (Heidelberg)
*Fernsehtum Uetliberg
Australázia (geografia)

right|thumb|Jedna z definícií Australázie (zahŕňa Austráliu, Nový Zéland a Melanéziu)

**Australázia** (iné názvy: **Australoázia**, zriedkavo **Austrálázia**) je geografický termín, ktorý má v závislosti od zdroja niektorú z týchto definícií:
*Austrália, Nový Zéland a Melanézia;
*Austrália a Nový Zéland;
*Indonézia;
*Malajské súostrovie (s priľahlými moriami);
*Austrália, Indonézia a Oceánia vrátane Nového Zélandu;
*najširšia Oceánia (Austrália, Malajské súostrovie a zvyšná Oceánia v užšom zmysle vrátane Nového Zélandu) ;
*časť Oceánie ležiaca medzi rovníkom a 47° južnej šírky.
Austrália sa v týchto definíciách vždy myslí vrátane Tasmánie.

Termín zaviedol Charles de Brosses v *Histoire des navigations aux Terres australes* (1756) vo francúzskej podobe *Australasie*. Rozumel ním všetky v tom čase nepreskúmané južné územia v Indickom oceáne, teda južne od pevninskej Ázie (zatiaľ čo obdobné územia v Tichom oceáne nazval Polynézia a v Atlantickom oceáne Magelanika). Slovo *Australasie* je zložené zo začiatku latinského slova *australis*, teda južný, a zo slova *Asie*, Ázia.

## Referencie

Kategória:Austrália
Fellowship of Isis

**Isidino spoločenstvo** (, v skratke **FOI**) je kemetistická náboženská organizácia, ktorá združuje súčasných nasledovníkov kultu bohyne Isidy (egyptsky Esety). Na rozdiel od väčšiny ostatných kemetistických združení, ktoré usilujú o obnovu staroegyptského náboženstva v jeho „pôvodnej“ podobe, sa zameriava predovšetkým na kult bohyne Isis v pojatí, v akom sa rozšíril po transpozícii do grécko-rímskeho sveta. Okrem egyptských tradícii sú v ňom preto silno zastúpené aj tradície antické.

Organizáciu založila Olivia Robertson v roku 1976 v Írsku, kde sa nachádza aj jej centrum – zámok Clonegal v provincii Leinster v grófstve Carlow. Svojich členov má však aj v mnohých iných krajinách.

V Česku vyšla v nakladateľstve Knižní klub roku 2002 kniha *Isis a její mystéria*, ktorú napísala americká kňažka Isidinho spoločenstva; kniha však nie je oficiálnou publikáciou Spoločenstva.


## Pozri aj
* Novopohanstvo
* Kemetizmus
* Kemetic Orthodoxy

## Referencie a Externé odkazy

* REGULA DeTraci: *Isis a její mysteria: poznání univerzální bohyně*, Knižní Klub, Praha 2002, 300 s., ISBN 80-242-0806-7
* Oficiálné stránky Fellowship of Isis (en)
* Rozhovor s Olivií Robertson videozáznam (en)

Kategória:Novopohanstvo
Stýkač

**Stýkač** je elektromagneticky ovládaný spínač pre spínanie elektrických obvodov stredného a vysokého výkonu. Princípom činnosti je podobný relé (kovová kotva, mechanicky spriahnutá s jedným alebo viacerými silovými spínacími kontaktmi je pritiahnutá magnetickým poľom cievky), je však skonštruovaný s ohľadom na špecifiká spínania a rozpájania výkonových (silových) elektrických obvodov (potreba zhášania oblúkových výbojov po rozpojení obvodu a pod.)

Hlavné (silové) kontakty stýkača bývajú na rozdiel od relé takmer výhradne spínacie – v neutrálnom stave stýkača sú rozpojené. Okrem hlavných kontaktov majú stýkače často aj pomocné nízkonapäťové (spínacie, rozpínacie, prepínacie) kontakty, slúžiace na signalizačné účely prípadne na spínanie pomocných záťaží.

## Využitie
* pripájanie, odpájanie a riadenie (reverzácia, stupňovité radenie výkonu) elektrických strojov a silových spotrebičov (elektromotory, generátory, transformátory, elektrické pece a pod.)
* spínanie celých vetiev elektrických rozvodov (verejné osvetlenie, časti rozvodov v budovách a pod.)
* ovládanie viacerých nezávislých elektrických okruhov jedným vypínačom alebo tlačidlom,
* riešenie núdzového rozpojenia viacerých nezávislých okruhov jedným centrálnym ovládačom

## Kategorizácia
* podľa druhu spínaného prúdu – stýkače pre striedavý (AC) alebo jednosmerný (DC) prúd. Konštrukčne bývajú náročnejšie stýkače pre jednosmerný prúd, nakoľko sa pri jeho rozpájaní ťažšie zháša oblúk.
* podľa kategórií spínaných záťaží, ktoré daný stýkač umožňuje spínať (pozri nižšie) a maximálneho povoleného napätia/prúdu/výkonu pre jednotlivé kategórie
* podľa počtu hlavných spínacích kontaktov
* podľa typu puzdra resp. spôsobu montáže/uchytenia
* podľa parametrov cievky (veľkosť ovládacieho napätia)

## Kategórie spínaných záťaží
Pre zjednodušenie výberu stýkača, vhodného pre daný typ záťaže existuje kategorizácia typov spínaných záťaží (podľa IEC 947-4): 

* striedavý prúd
** **AC1** – neinduktívne alebo mierne induktívne záťaže, odporové pece
** **AC2** – asynchrónne motory s krúžkovým rotorom
** **AC3** – motory s kotvou nakrátko, spúšťanie/vypínanie za chodu
** **AC4** – motory s kotvou nakrátko, spúšťanie/reverzácia/krátkodobý chod
** **AC5a** – výbojkové svietidlá
** **AC5b** – žiarovky (bežné vláknové alebo halogénové)
** **AC6a** – transformátory
** **AC6b** – kondenzátory
** **AC7a** – mierne induktívne záťaže domácich a podobných spotrebičov
** **AC7b** – motorové záťaže domácich a podobných spotrebičov
* jednosmerný prúd
** **DC1** – neinduktívne alebo mierne induktívne záťaže, odporové pece
** **DC3** – derivačné motory, spúšťanie/reverzácia/krátkodobý chod, dynamické brzdenie
** **DC5** – sériové motory, spúšťanie/reverzácia/krátkodobý chod, dynamické brzdenie
** **DC5** – žiarovky (bežné vláknové alebo halogénové)

## Pozri aj
* Relé

## Iné projekty

## Externé odkazy
* stykac.cz – výber stýkača na základe kategórie a spínaného napätia/prúdu/výkonu (v češtine)

Kategória:Elektrické prístroje
Kategória:Elektrické súčiastky
Kategória:Energetika
Symbiózne huby

**Symbiózne  huby** sú huby, ktoré žijú s iným živým organizmom alebo organizmami v symbióze. Organizmus dodáva hube živiny, a huba pre daný organizmus tiež niečo robí. Naopak parazitické huby iba čerpajú živiny.

## Príklady
* hríb dubový - dub
* hríb smrekový - smrek
* lišajník - strom

Kategória:Huby
Kategória:Symbióza
Žindava európska

**Žindava európska** (*Sanicula europaea*) je trváca, drobná bylina z čeľade zelerovité (*Apiaceae*).

## Vzhľad

Je to zelerovitá bylina, vyháňajúca z podzemku priamu oblú byľ a listy na dlhých stopkách s okrúhlymi a pätdielnymi čepeľami, jednotlivé diely sú dvojito až trojito zárezovité, ostro zúbkované. Súkvetie je vidlicový vrcholík zložený z okolíkov. Kvety sú drobné, lupienky biele až červenkasté. Plodmi sú guľaté, visiace dvojnažky so zvyškami kalicha na vrchole.

## Stanovište
Tieňomilná rastlina na mierne vlhkých až mierne suchých miestach najmä v bukových a hrabových lesoch, tiež v suchších aspektoch lužných lesov. Vyhľadáva zásadité, často vápenaté pôdy. Kvitne v máji až v júli.

## Liečivé účinky
Pre liečivé účinky sa zbierajú listy (*folium saniculae*) alebo celá vňať (*herba saniculae*). Niekedy sa zbiera aj koreň. Droga obsahuje saponíny, veľa trieslovín, horčinu a éterický olej, preto má zvieravé účinky. V minulosti bola oficiálnym prostriedkom proti krvácaniu. V ľudovom liečiteľstve sa používa na liečenie ťažko hojacich sa rán. V nemeckom a rakúskom liečiteľstve sa objavuje ako liečivá rastlina od čias Hildegard von Bingen, odvar vzhľadom na obsah saponínov na vykašliavanie pri zápaloch dýchacích ciest, v zmesi s medom a inými zložkami vzhľadom na triesloviny tiež na prečistenie pri zažívacích problémoch.

## Iné projekty

Kategória:Liečivé rastliny
Kategória:Flóra na Slovensku
Kategória:Zelerovité
Nukleosyntéza

**Nukleosyntéza** môže byť:
* vo fyzike a astronómii (synonymá: **jadrová syntéza**, **nukleogenéza**, **vznik prvkov**): 
** vznik chemických prvkov s vyššími atómovými hmotnosťami pri jadrových reakciách vo vnútri hviezd, synonymum: hviezdna nukleosyntéza, pozri nukleosyntéza (hviezdy)
** vznik atómových jadier, presnejšie niektorých izotopov vodíka, hélia a lítia, pár minút po vzniku vesmíru, synonymum: prvotná nukleosyntéza, pozri nukleosyntéza (kozmológia)
** súhrnné označenie pre hviezdnu nukleosyntézu a prvotnú nukleosyntézu
* v biológii: biosyntéza nukleových kyselín, pozri nukleosyntéza (biológia)
Erebos

**Erebos** (lat. Erebus) je v gréckej mytológii boh temnoty. Bol to jeden z prabohov. Jeho temnota obklopovala brehy sveta a vypĺňala jeho najčiernejšie praskliny. Jeho žena Nyx sa s nimi zlučovala, aby priniesla svetu noc, zatiaľ čo jeho dcéra Hémera temnotu každý deň pretrhávala, aby prinášala deň. Erebos je taktiež názov severnej časti Hádesovho kráľovstva.

## Pozri aj
* Zoznam postáv gréckej mytológie

Kategória:Grécki bohovia
Stred hmotnosti telesa

Poloha ťažiska homogénneho telesa je vzhľadom na teleso stála a závisí od toho, ako je v ňom hmotnosť rozložená. Poloha ťažiska dvoch homogénnych telies, ktoré majú rovnakú hmotnosť závisí od ich geometrického tvaru. 
Pri určitom tvare telesa môže byť ťažisko umiestnené aj v bode, ktorý nie je súčasťou tohto telesa.
Keďže poloha ťažiska T súvisí s rozložením hmotnosti v telese, v homogénnom tiažovom poli je tento bod totožný s bodom Sm, ktorý nazývame *stred hmotnosti telesa*.
Vojtech Budinský-Krička

náhľad|Pamätná tabuľa, Košice - Hrnčiarska ulica
Prof. PhDr. **Vojtech Budinský-Krička**, DrSc. (* 24. júl 1903, Ružomberok – † 5. január 1993, Košice) bol slovenský archeológ a univerzitný profesor. Bol prvým riaditeľom samostatného Štátneho archeologického ústavu od roku 1942.

## Život
Študoval na Univerzite Komenského v Bratislave, tiež na Jagelovskej v Krakove. Najprv sa stal pracovníkom Národného Múzea v Martine, neskôr Československého Štátneho Archeologického Ústavu.

1. marca 1939 sa stal vedúcim Archeologického a Konzervátorského Ústavu v rámci SNM a od vzniku v roku 1942 riaditeľom samostatného Štátneho Archeologického Ústavu až do roku 1951. Medzi 1940 a 1950 profesor na Univerzite Komenského. V roku 1951 ho komunisti uväznili, na príhovor Eisnera ho v roku 1954 pustili. Potom sa stal spolupracovníkom nitrianskeho Archeologického Ústavu. Neskôr (1958) sa stal vedúcim východoslovenského oddelenia tohto ústavu, v ktorom vykonal veľkú časť svojej odbornej práce.

Zaoberal sa hlavne pravekom Východného Slovenska a osídlením Slovanov. Jeho životné dielo obsahuje vyše 300 publikácií skoro zo všetkých oblastí slovenského archeologického bádania. Viedol mnoho zberov a výskumov.

## Publikácie
*1973 Das altungarische Fürstengrab von Zemplín (Nándor Fettich spoluautor)
*1991 Šebastovce – Gräberfeld aus der Zeit des awarischen Reiches (Anton Točík spoluautor)

## Výskumy
*Blatné Remety
*Kráľovský Chlmec
*Krasňany
*Martin
*Prešov
*Radvaň nad Dunajom-Žitavská Tôň
*Radzovce
*Skalica
*Šebastovce
*Zemplín

## Literatúra
* KUZMOVÁ, Klára (ed.): *Vojtech Budinský-Krička a najstaršie dejiny Liptova* (Zborník príspevkov z odborného seminára pri príležitosti nedožitého životného jubilea nestora slovenskej archeológie, Ružomberok 3.12.1998). Bratislava : Polygrafia SAV, 1999. 64 s.

Kategória:Osobnosti z Ružomberka
Kategória:Slovenskí archeológovia
Kategória:Slovenskí vysokoškolskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Absolventi Uniwersytet Jagielloński
Kategória:Vyučujúci na Univerzite Komenského v Bratislave
Mandžusko

right|thumb|Mandžusko

**Mandžusko** je historická oblasť na severe Číny na území provincií Chej-lung-ťiang, Ťi-lin a Liao-ning, susediaca s Mongolskom, Ruskom a KĽDR. Najvyšším vrchom Mandžuska je hora Päktu-san na hranici so Severnou Kóreou.

## Dejiny

Do 10. storočia sa v Mandžusku stretávali Čínania a Kórejci, neskôr bolo ovládané Kitanmi, Džürčenmi a Mongolmi. Koncom 16. storočia zjednotil Nurhači miestne džürčenské kmene. Jeho potomkovia založili mandžuskú dynastiu Čching, ktorá do roku 1911 vládla v Číne.

Po tom, ako Mandžuovia ovládli Čínu, dynastia Ming bola nahradená mandžuskou dynastiou Čching. Mandžusko bolo síce s ostatnými oblasťami Číny vo formálnom zväzku, qingskí vládcovia však nikdy plne nezačlenili ich vlasť do Číny. Hoci sa mandžuskí vládcovia neskôr silne sinizovali, v polovici 17. storočia ustanovené právne, a do istej miery aj etnické, rozdelenie pretrvalo až do obdobia slabnutia moci čchingskej dynastie v 19. storočí.

Ako sa oslabovala moc Pekingu, veľa periférnych oblastí sa buďto osamostatnilo (ako napríklad Kašgar) alebo prešlo pod kontrolu imperialistických mocností. Na severné oblasti čchingskej dynastie si v priebehu 19. storočia robilo najväčšie nároky cárske Rusko. V roku 1858, po Pekinskej konvencii, ktorá ukončila druhú ópiovú vojnu, bola oslabená Čína prinútená vzdať sa oblastí severne od rieky Amur. Toto sa odohralo v intenciách Aigunskej zmluvy a Rusko získalo kontrolu nad obrovskou časťou zeme nazývanou Vonkajšie Mandžusko. Rusko to však neuspokojilo a s postupným slabnutím čchingskej dynastie vyvinuli ďalšiu snahu o nadobudnutie kontroly nad zvyšnými časťami Mandžuska. Silný ruský vplyv prenikol do Mandžuska spolu s vybudovaním Východočínskej železnice v 90tych rokoch 19. storočia, ktorá spojila Čínu s ruským ďalekým východom cez Charbin do Vladivostoku.

Výsledkom rusko-japonskej vojny zo začiatku 20. storočia (1904 – 1905) bolo nahradenie ruského vplyvu japonským vo Vnútornom Mandžusku. V roku 1906 Japonci vybudovali Južnú mandžuskú železnicu do Port Arthuru. Medzi prvou a druhou svetovou vojnou sa Mandžusko stalo politickým a vojenským bojiskom medzi Ruskom, Japonskom a Čínou. Roku 1917 vtrhli Japonci do Vonkajšieho Mandžuska v reakcii na chaos, ktorý sprevádzal revolúciu v Rusku. Úspechy sovietskych vojsk spolu s americkým ekonomickým tlakom prinútili Japoncov sa z oblasti stiahnuť, Vonkajšie Mandžusko sa však plne vrátilo pod sovietsku kontrolu roku 1925.

V rokoch 1932 – 1945 bolo územie Mandžuska okupované Japonskom ako bábkový štát Mandžukuo. Po porážke a odchode Japoncov sa na územie Mandžuska rozšírila Čínska občianska vojna medzi komunistami a nacionalistami. Počas občianskej vojny komunisti uskutočnili obliehanie Čchang-čchunu, pri ktorom nechali vyhladovať obyvateľov provinčného veľkomesta Čchang-čchun, čo viedlo k približne 150 tisíc úmrtiam medzi civilným obyvateľstvom. Po pripojení územia k Čínskej ľudovej republike sa tri mandžuské provincie stali centrom ťažkého priemyslu v krajine. 

## Iné projekty
.

Kategória:Čína
Kategória:Historické územia
Bryggen

**Bryggen** je najstaršia štvrť nórskeho Bergenu. Nachádza sa pozdĺž východného brehu prístavu Vågen. Kedysi bola hlavným centrom obchodu v severnej Európe. Tvoria ju súbežné rady domov s kamennými základmi, za ktorých priečeliami s lomeným štítom sa ukrývajú rekonštruované stavby z hrubých fošní. Napriek prísnemu zákazu používať oheň, mnoho domov oheň zničil, naposledy v roku 1955.

V roku 1979 bolo 58 drevených domov na bryggenskom nábreží zapísaných na zoznam  svetového kultúrneho dedičstva UNESCO.

## Iné projekty

## Externé odkazy
* Na zozname svetového dedičstva UNESCO 

Kategória:Lokality Svetového dedičstva v Nórsku
Andrew Bertie

Fra' **Andrew Willoughby Ninian Bertie** (* 15. máj 1929, Londýn – † 7. február 2008, Rím) bol princ a 78. veľmajster Zvrchovaného vojenského Maltézskeho rádu v rokoch 1988 – 2008. Bol tiež Špitálnikom Lurdskej svätyne (angl. *Hospitaller of the Sanctuary of Lourdes*).

Študoval na Ampleforth College v Christ Church v Oxforde a na Škole orientálnych a afrických štúdií Londýnskej univerzity. Po vojenskej službe v Škótskej garde pracoval ako ekonomický novinár v City of London, potom nastúpil na vedúci post katedry moderných jazykov (francúzština a španielčina) na Worth School v Sussexe.

Do Maltézskeho rádu bol prijatý v roku 1956 ako Rytier cti a poslušnosti (angl. *Knight of Honour and Obedience*), doživotné sľuby zložil v roku 1981 ako Rytier spravodlivosti (angl. *Knight of Justice*). Od roku 1981 bol člen Zvrchovanej rady, v apríli 1988 bol zvolený za 78. veľmajstra Maltézskeho rádu. Bol len druhým veľmajstrom z britských ostrovov - prvým bol Hugues de Revel v rokoch 1258 až 1277.

Fra’ Andrew Bertie dohliadal na veľké zmeny v Maltézskom ráde, ako napríklad rozšírenie humanitárnych aktivít a reformu ústavnej charty. Kládol veľký dôraz na duchovný život členov Rádu. Počas jeho magistéria sa bilaterálne diplomatické vzťahy Rádu zvýšili zo 49 na 100.

Bol držiteľom mnohých vyznamenaní z viac ako 50 krajín a dynastií. Medzi ne patril *Rád Pia IX.*, *Rád zásluh o Taliansku republiku* a *Veľký kríž Čestnej légie*.

Veľmajster Andrew Bertie navštívil Slovensko v novembri 1997 na pozvanie slovenského prezidenta Michala Kováča. Navštívil Bratislavu, Trnavu a Nitru. Dostal slovenské štátne vyznamenanie Rad Bieleho dvojkríža I. triedy, prezidentovi Kováčovi veľmajster odovzdal Maltézský rád za zásluhy (lat. *Order pro Merito Melitensi*).

Vo februári 2005 sa začal proces jeho blahorečenia. V histórii Rádu je to po prvýkrát, čo sa začal proces kanonizácie niektorého z jeho veľmajstrov.

## Vyznamenania
* Veľký kríž Čestnej légie (F)
* 1997 Rad Bieleho dvojkríža I. triedy (SR)

## Referencie

## Pozri aj
* Maltézsky rád
* Zoznam veľmajstrov Rádu maltézskych rytierov

## Iné projekty

Kategória:Veľmajstri Rádu maltézskych rytierov
Kategória:Laureáti Radu Bieleho dvojkríža I. triedy
Kategória:Držitelia Radu svätej Anny
Kategória:Nositelia Rádu zlatého rúna
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia rakúskeho Rádu zlatého rúna
Kategória:Nositelia veľkokríža Radu čestnej légie
Kategória:Osobnosti z Londýna
Kategória:Nositelia Radu Stará planina
Kategória:Nositelia Radu Manuela Amadora Guerrera
Kategória:Maltézski rytieri
Australázia

**Australázia** alebo **Australoázia** alebo zriedkavo **Austrálázia** môže byť:
*hypotetická prapevnina, ktorá vznikla rozpadom Gondwany v druhohorách, pozri Australázia (prapevnina)
*(v závislosti od zdroja rôzne definovaná) časť kontinentov Austrália a Oceánia, pozri Australázia (geografia)
*v zoogeografii: australoázijská oblasť

## Pozri aj
*Austrázia (východná časť Franskej ríše v 6.-8. storočí)
Praboh

**Praboh** alebo **Prahovia** boli základné prvky zeme existovali na počiatku a existujú doteraz. Na začiatku sveta bol najvyšší praboh Chaos. Bol to nehmotný všadeprítomný boh ktorý zároveň ničil aj vytváral. Neskôr z neho vzišli Uranos (Boh nebies), Gaja (Bohyňa zeme), Chronos (Boh času), Erebos (Boh temnoty), Hemera (Bohyňa denného svetla), Nyx (Bohyňa noci), Tartaros (Boh bezodnej priepasti), Eros (Boh lásky), Aiter (Boh najvyšších nebies) a Titáni.

Kategória:Grécki bohovia
Solúnske metro

thumb| Grafická schéma budovanej trasy
**Solúnske metro** () je v súčasnosti budovaný systém podzemnej mestskej hromadnej dopravy v druhom najväčšom meste Grécka Solúne (, ). 30. novembra 2024 bola otvorená Linka 1.

## Projekt
Výstavba solúnskeho metra sa začala v júni 2006 a jej ukončenie je naplánované na koniec roku 2024, resp. začiatok roku 2025. Prvá trasa systému pozostáva z  dlhej podzemnej železnice s trinástimi stanicami a depom vybudovaným pri konečnej stanici na východe (Votsi). Väčšina trasy () bude razená v dvoch samostatných tuneloch, zvyšok trasy bude vybudovaný hĺbením a zakrývaním. Rozpočet projektu dosiahol v čase podpisu zmlúv (7. apríl 2006) 1,052 miliardy eur.

Solúnske metro bude podobné metru kodanskému alebo doklandskej ľahkej železnici, bude to teda systém bezobslužnej ľahkej koľajovej mestskej hromadnej dopravy. Osemnásť vlakov „bez vodiča“ bude premávať na trase v dvoch samostatných tuneloch. Vozidlá dodá firma AnsaldoBreda S.P.A. Pre zvýšenie bezpečnosti budú nástupištia oddelené od koľajiska sklenenými stenami s automatickými dverami. Projekt je financovaný grécko-talianskym konzorciom pod vedením aténskej dopravnej spoločnosti Attiko metro a. s. (), prevádzkujúcej aténske metro. 

## Stanice
* **Linka 1**
** Νέος σιδηροδρομικός σταθμός (Nová železničná stanica)
** Δημοκρατίας (Námestie demokracie)
** Βενιζέλου (Venizelu)
** Αγία Σοφία (Agia Sofia)
** Σιντριβάνι (Sintrivani) (Fontána)
** Πανεπιστήμιο (Panepistimio) (Aristotelova univerzita)
** Παπάφη (Papafi)
** Ευκλείδη (Efklidi)
** Φλέμιγκ (Fleming)
** Αναλήψεως (Analipseos)
** 25 Μαρτίου (25 Martiou, *25. marec*)
** Βούλγαρη (Voulgari)
** Νέα Ελβετία (Nea Elvetia, *Nové Švajčiarsko*)

## Ďalšie rozšírenie
* **Linka 2 (vo výstavbe)**
** 25 Μαρτίου (25 Martiou, *25. marec*)
** Νομαρχία (Nomarchia)
** Καλαμαριά (Kalamaria)
** Αρετσού (Aretsu)
** Νέα Κρήνη (Nea Krini)
** Μίκρα (Mikra)

* **Predĺženie linky 2 na letisko**
** Ανωτέρα Σχολή Πολέμου (Anotera Scholi Polemou)
** Διαβαλκανικό (Diavalkaniko)
** Γεωργική Σχολή (Georgiki Scholi)
** Αεροδρόμιο Μακεδονία (Aerothromio Makethonia, Letisko Makedonia)
* **Trasa Stavrupoli** (spája hlavnú trasu so severozápadným mestom)
** Δημοκρατίας (Námestie demokracie)
** Νεάπολη (Neapoli)
** Παύλου Μελά (Pavlu Mela)
** Σταυρούπολη (Stavrupoli)
** Πολίχνη (Polichni)
** Νικόπολη (Nikopoli)

## Parkovanie
Priamo s výstavbou metra je plánované vybudovanie záchytných parkovísk – pri konečnej stanici Nová hlavná stanica 450 a 600 parkovacích miest v štvorposchodových podzemných garážach, v stanici Nea Elvetia 650 miest v trojposchodových parkovacích domoch – a 2000-miestnych podzemných garáží pri stanici Univerzita.

## Zdroje

* Rozšírenie solúnskeho a aténskeho metra (Grécke ministerstvo životného prostredia, Physical Planning and Public Works Press Release 2006-02-20)
* Uzatvorenie zmluvy pre solúnske metro (Grécke ministerstvo životného prostredia, Physical Planning and Public Works Press Release 2006-04-07)

## Pozri
* Aténske metro

## Iné projekty

## Externé odkazy
*Attiko Metro S.A. – Thessaloniki Metro
*UrbanRail.Net – Thessaloniki Metro 
*Map 

Metro
Solún
Kategória:Vzniklo v 2024
Antigonovci

**Antigonovci** bola vládnuca dynastia v starovekej Macedónii, ktorá sa sformovala po smrti Alexandra Veľkého. 

Zakladateľom dynastie bol Antigonos Jednooký (gr. – *Monofthalmos*), ktorý po smrti Alexandra Veľkého ovládol najprv Malú Áziu. V roku 306/305 pred Kr. prijal spolu so svojím synom Démétriom Poliorkétom ako prvý z diadochov kráľovský titul. Keď sa pokúšal zmocniť ďalších území, bol v bitke pri Ipse roku 301 pred Kr. porazený a na následky poranenia zomrel. Jeho syn sa takisto pokúšal ovládnuť nielen Malú Áziu, ale aj ďalšie územia. Až Antigonos Gonatas, vnuk Antigona Jednookého, ovládol aj Macedóniu a založil nad ňou vládu Antigonovcov. Musel však bojovať proti jednotlivým gréckym mestským štátom, ktoré sa pokúsili získať samostatnosť (Chrémonidova vojna). Najväčší rozsah a vplyv dosiahla antigonovská macedónska ríša za vlády Filipa V. (vládol 221 – 179 pred Kr.). Zaplietol sa však do vojen s Rímom (tri macedónske vojny) a jeho syn Perseus (vládol 179 – 168 pred Kr.) bol Rímom porazený (bitka pri Pydne v roku 168 pred Kr.), Macedónia bola rozdelená na štyri nezávislé štáty pod kontrolou Ríma a rímsky veliteľ Titus Quinctius Flamininus vyhlásil v ostatnom Grécku nezávislosť gréckych mestských štátov.  Macedónska porážka pri Pydne znamenala nadvládu rímskych légií nad macedónskou falangou.

## Členovia dynastie

*306 – 301 Antigonos Jednooký
*294 – 287 Démétrios Poliorkétés
*276 – 239 Antigonos Gonatas
*239 – 229 Démétrios II. Aitolikos
*229 – 221 Antigonos III. Dósón
*221 – 179 Filip V. Filhelénos
*179 – 168 Perseus

## Literatúra
OLIVA, Pavel, *Řecko mezi Makedonií a Římem*, Praha, Academia, 1995. ISBN 80-200-0435-1

Kategória:Staroveká Macedónia
Holub domáci

**Holub domáci** *(Columba livia f. domestica)* je vták, domestikovaná forma holuba divého. Na Slovensku žije hlavne vo veľkých mestách, mimo miest vzácne na skalách. Je chovaný pre mäso, ako druh zábavy a športu alebo pre poštové účely. Zdivený holub domáci je rozšírený v mestách vo veľkých kŕdľoch a je považovaný za škodcu. Aj keď holuby môžu byť nositeľmi niektorých patogénov, prenos na človeka vyžaduje špecifické podmienky. Preto je bežné tvrdenie, že holuby predstavujú zdravotné riziko, skôr mýtus než realita. Typicky ide o jednotky prípadov ročne, často dokonca nulu.

## Výskyt a stav na Slovensku
Holub domáci obýva veľké mestá Slovenska, hlavne staré centrá, kde hniezdi na historických stavbách a kostoloch. Na sídliskách obsadzuje rôzne výklenky a balkóny moderných budov. V južných oblastiach Slovenska sa vyskytovali vo väčších počtoch už v 30-tych rokoch 20. storočia. Na strednom Slovensku žije len v mestách nad 10 000 obyvateľov.

Najväčšie počty holubov sú na jeseň, v zime ich stavy môžu klesnúť až na štvrtinu jesenných. V  Bratislave boli zistené na jeseň v roku 1981 v počte asi 35 000, v roku 1983 asi 33 000 jedincov. Počas zimného sčítania holubov v Bratislave z roku 1985 boli zistené v počte približne 9 100  a roku 2000 asi 9 400 jedincov. Kolónie holubov sú známe i z miest juhovýchodného Slovenska, napríklad pre Košice je odhad populácie holubov asi 100 000 jedincov. 

Mimo miest hniezdil na skalnom brale hradu Devín, na skalnatej časti Sandbergu a neúspešne snažil zahniezdiť na hrebeni Nízkych Tatier v roku 1986. 

## Potrava
Živia sa semenami, obilninami s hladkým povrchom i drobnými farebnými napríklad vika, proso, cirok, ľan i pohánka.

## Galéria

Feral Pigeon feeding squabs, Lithuania.jpg|Hniezdo na balkóne, rodič kŕmi mláďatá
Rock Dove from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu


## Referencie


## Iné projekty

## Zdroj

Kategória:Holubovité
Kategória:Hydina
Kategória:Vtáky na Slovensku
Desatinná čiarka

**Desatinná čiarka** je matematické znamienko (resp. znak v texte) oddeľujúce celú a desatinnú časť čísla. 

V niektorých krajinách sa namiesto *desatinnej čiarky* používa *desatinná bodka*. Pri konverziách údajov je potrebné to mať na pamäti. Použitie oddeľovania desiatkových rádov sa vyvinulo praxou z pozičného desiatkového systému používaného Sumermi v 18. storočí pr. n. l. Systém umožňuje rozdelenie zápisu a tak vzniklo oddelenie celočíselnej časti a zlomkovej neceločíselnej časti hodnoty. Zápis vyzeral podobne ako dnešný zmiešaný zápis so zlomkami, teda napr. 123 35/100. Pri použití desatinného zápisu bol časom vynechaný menovateľ zapisovaný v desatinnej časti a časť za (vtedy ešte nejestvujúcou desatinnou čiarkou) sa odlišovala len rozdielnosťou zápisu celej a desatinnej časti čísla (napr. zápis dnešných 123,35 vyzeral takto 12335, v stredoveku sa v Európe používal zápis s čiarkou nad desatinnou časťou, v staročínskej matematike sa používal zápis v podobe 12335).

V r. 1593 použil Christophorus Clavius vo sínusových tabuľkách a v r. 1595 Bartholomäus Pitiscus vo svojom diele „Trigonometria“ bodku ako oddeľovač desatinných miest. V roku 1617 v práci „Rabdologiae seu numeratio per virgulas libri duo“ použil John Napier – považovaný za objaviteľa logaritmov – prvý raz čiarku a neskôr bodku vo svojich logaritmických tabuľkách, ktoré sa rozšírili do sveta a s nimi i oddeľovanie desatinných miest v podobe, akej ho viac-menej poznáme dnes. Vyskytli sa ešte i historické obdobia, keď sa používala najmä v krajinách Britského impéria tzv. „mid dot“ · – bodka vertikálne v strede riadka – na jednoznačné odlíšenie od čiarky a bodky používanej v niektorých krajinách na oddeľovanie tisícov a miliónov. Sústava SI – Système International (d’Unités) však túto značku pri zjednocovaní zápisov a mier neakceptovala. 

Popri oddelení desatinných miest sa používa vo svete okrem desatinnej čiarky alebo bodky na uľahčenie čitateľnosti veľkých čísel oddelenie trojice rádov pomocou medzery. Zápis číslic je rozdelený do trojíc oddelených medzerou, vyzerá takto 1 256 354,02. 

Hoci sa na uľahčenie čitateľnosti veľkých čísel používa formát čísla s medzerami medzi tisíckami, miliónmi atď. medzi ľuďmi sa udomácnili zjednodušené zmiešané zápisy, v ktorých sa namiesto medzery vyskytuje čiarka alebo bodka. V krajinách so systémom zápisu, používajúcim na oddelenie celej a desatinnej časti desatinnú bodku, používajú ľudia doplnkovo čiarku na oddelenie tisícov, prípadne miliónov (napr. 1,256,354.02 alebo 1'256'354.02). V európskych krajinách, prevažne používajúcich systém zápisu s desatinnou čiarkou, naopak, používajú ľudia na oddelenie tisícov, resp. miliónov zasa bodku (napr. 1.256.354,02). 

Kategória:Aritmetika
Grand-Place (Brusel)

**Grand-Place** alebo **Grand'Place** (po francúzsky) alebo **Grote Markt** (po holandsky) je námestie a historické jadro hlavného mesta Belgicka. Dominantným prvkom námestia je gotická radnica z 15. storočia s  vysokou vežou, na ktorej je umiestnená socha svätého Michaela, patróna Bruselu. Ďalšou významnou budovou je  / .

13. augusta 1695 väčšinu drevených domov zničili streľbou z diel francúzske vojská pod vedením maršala Françoisa de Villeroy. Nepoškodená zostala iba veža radnice a niekoľko kamenných múrov. V nasledujúcich rokoch boli cechové domy na námestí vybudované znovu, tentoraz z kameňa. Aj keď je priečelie každého domu iné, tvoria spolu harmonický architektonický celok.

Roku 1998 bolo námestie vďaka svojej jedinečnosti zapísané na zoznam svetového kultúrneho dedičstva UNESCO.

## Iné projekty

## Externé odkazy
* 360 stupňový otočný model námestie (Java) 

Kategória:Lokality Svetového dedičstva v Belgicku
Kategória:Námestia v Bruseli
Paul Allen

**Paul Gardner Allen** (* 21. január 1953, Seattle, Washington, USA – † 15. október 2018, tamže) bol americký podnikateľ a filantrop, ktorý založil spoločnosť Microsoft s Billom Gatesom.

Do roku 2007 sa umiestňoval v desiatke najbohatších ľudí sveta, v rokoch 1999 až 2001 bol na treťom mieste. V roku 2018 bol časopisom *[[Forbes (magazín)|Forbes]]* označený za 44. najbohatšieho človeka na svete, hodnota jeho majetku je odhadovaná na 21,7 miliárd amerických dolárov.

## Investor
Po odchode z Microsoftu investoval do rôznych podnikov. V roku 1998 sa stal väčšinovým majiteľom káblového operátora Charter Communications, ktorý v roku 2009 zbankrotoval a Allen stratil na tejto investícii 7-8 miliárd dolárov. Podľa časopisu Forbes, to bola jedna z najväčších investičných strát jednotlivca vôbec.Medzi známe firmy, do ktorých investoval patria aj DreamWorks Animation a America Online.

## Filantropia
Mal široké portfólio záujmov a celkovo na filantropiu venoval cez 2 miliardy dolárov. Medzi jeho najdôležitejšie filantropické záujmy patril výskum mozgu, ľudské zdravie, vzdelávanie, umenie, záchrana ohrozených druhov a umelá inteligencia. Už v roku 1988 založil nadáciu *Paul G. Allen Family Foundation*. V roku 2010 sa stal signatárom iniciatívy The Giving Pledge, ktorá zaväzuje darovať viac ako polovicu svojho majetku na filantropiu.

### Inštitúty Paula Allena
V roku 2003 založil inštitút na výskum mozgu Allen Institute for Brain Science, ktorému venoval viac ako 500 miliónov dolárov. Z počiatočného cieľa výskumu mozgu rozšíril svoj záujem aj na biológiu bunky a biovedy všeobecne. V roku 2014 založil inštitút na výskum bunky Allen Institute for Cell Science a v roku 2016 výskumnú iniciatívu The Paul G. Allen Frontiers Group. Tieto tri subjekty zdieľajú administratívnu podporu ako jeden Allenov inštitút.
Známym výsledkom týchto inštitútov sú atlasy mozgu.

V roku 2014 založil inštitút na výskum umelej inteligencie Allen Institute for Artificial Intelligence (skr. AI2).

## Knihy
V roku 2011 napísal svoje memoáre Idea Man: A Memoir by the Cofounder of Microsoft.

## Referencie

## Literatúra
 
## Iné projekty

## Externé odkazy
* Oficiálna stránka

Kategória:Podnikatelia USA
Kategória:Miliardári USA
Kategória:Filantropi
Kategória:Popularizátori kozmonautiky
Kategória:Osobnosti zo Seattlu
Grand-place

**Grand-place** alebo **grand’place** (doslova „(významom) veľké námestie“) je názov hlavných námestí miest v Belgicku a severnom Francúzsku, špecificky napr.:
*Grand-Place (Brusel)
*Grand-Place (Lille)

## Pozri aj
*Grote Markt